梁紹才

梁紹才，花名叫豬仔才，係香港1980代出名嘅桌球員，曾經贏過1986年香港桌球公開賽冠軍。

生平
梁紹才係香港1980年代出名嘅桌球手，佢多次喺香港桌球公開賽決賽輸畀郭軍城屈居亞軍，只係喺1986年贏過一次香港桌球公開賽冠軍，亦曾經得過亞洲桌球錦標賽亞軍同世界業餘桌球錦標賽入過四強。

近年梁紹才主要做桌球教練工作，亦有喺香港有線電視做桌球比賽節目評述員。

球場之外，梁紹才喺1991年，曾經客串演出過由李修賢導演嘅香港電影《龍的傳人》。

香港士碌架運動員
香港主持人